หุ้นปิดตลาด+0.53 จุด
หุ้น24ม.ค.ปิดบวก0.53จุดลุ้นกนง.ลงดอกเบี้ยพรุ่งนี้
24 ม.ค. 2555

หุ้น24ม.ค.ปิดบวก0.53จุดลุ้นกนง.ลงดอกเบี้ยพรุ่งนี้
ดัชนีหุ้นไทยปิดตลาดเมื่อวันที่ 24 ม.คที่ระดับ  1,063.08 จุดเพิ่มขึ้น 0.53 จุด ด้วยมูลค่าการซื้อขาย 24,224 ล้านบาท  
สำหรับหุ้นที่มีมูลค่าซื้อขายสูงสุด 5อันดับแรกคือ 1.IVL ปิดที่ 32.75 บาท เพิ่มขึ้น 1.00 บาท มูลค่าการซื้อขาย 1,534.84  ล้านบาท2.KBANK ปิดที่ 124.00 บาท เพิ่มขึ้น 0.50 บาท มูลค่าการซื้อขาย 1,038.12  ล้านบาท3.SIRI ปิดที่ 1.65 บาท ลดลง 0.15 บาท มูลค่าการซื้อขาย 964.39  ล้านบาท4.KTB ปิดที่ 15.20 บาท เพิ่มขึ้น 0.20 บาท มูลค่าการซื้อขาย 948.53  ล้านบาท5.IRPC ปิดที่ 4.46 บาท เพิ่มขึ้น 0.08 บาท มูลค่าการซื้อขาย 834.79  ล้านบาท
บล.กรุงศรีอยุธยาระบุว่า   ปัจจัยหนุนดัชนีวันนี้คือ     เงินบาทต่อดอลลาร์สหรัฐฯยังคงแข็งค่าต่อเนื่อง ขณะที่ ทิศทางของราคาน้ำมันที่อาจจะปรับตัวสูงขึ้นจากวิกฤตการณ์ในอิหร่านที่น่าจะสนับสนุนกลุ่มพลังงงานให้ปรับตัวสูงขึ้นต่อ  ส่วนการประชุมคณะกรรมการนโยบายการเงิน(กนง.)ในวันที่ 25 ม.ค. คาดกันว่าอาจมีการปรับลดอัตราดอกเบี้ยลง 0.25%  ที่น่าจะส่งผลบวกต่อกลุ่มอสังหาฯ  และ การไล่ราคาหุ้นรับผลประกอบการที่ประกาศออกมา  ซึ่งปัจจัยเหล่านี้น่าจะสนับสนุนให้ SET ยังคงมีทิศทางที่เป็นบวก  และจะมีแนวรับที่ระดับไม่ต่ำกว่า    1060 จุด  และมีโอกาสกลับจะกลับขึ้นทดสอบแนวต้าน 1070 จุดหรือสูงกว่านั้นได้  นักวิเคราะห์บล.เอเซียพลัสกล่าวว่า วันนี้ดัชนีสามารถขึ้นไปแตะ ระดับสูงสุดที่ 1,070.85 จุด  ได้อย่างต่อเนื่อง  ด้วยปริมาณการซื้อขายที่เริ่มหนาตามากขึ้น แต่ในช่วงบ่ายปรับตัวลดลงหลังตลาดหุ้น ยุโรปอาจมีปรับลดลงเล็กน้อยหลังขึ้นมาหลายวันติด      แต่คาดว่าสุดท้ายแล้วดัชนีก็น่าจะยังคงปรับเพิ่มขึ้นต่อ ตามแรงเก็งกำไรต่อการแถลงนโยบายของ ประธานาธิบดีสหรัฐในวันที่ 25 ม.ค. นี้รวมถึงการประชุมของกนง. ซึ่งตลาดคาดไว้ว่าจะมีการลดดอกเบี้ยเกิดขึ้น